Diari Oficial de la Generalitat Valenciana


Sumari del DOGV 3685, del 10-02-2000 (2000/953)

Informació pública de l’alternativa tècnica presentada per la mercantil Inurban, SA, per al desenvolupament de la unitat d’execució número 1 del PP-17 del Pla General d’Ordenació Urbana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/953


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica presentada per la mercantil Inurban, SA, per al desenvolupament de la unitat d'execució número 1 del PP-17 del Pla General d'Ordenació Urbana. [2000/Q953]
  
Mitjançant aquest edicte es fa públic que l'alcalde ha dictat la Resolució número 114/2000, de 17 de gener de 2000, que en la seua part dispositiva estableix:
  
Resolc:
  
1. Sotmetre a informació pública l'alternativa tècnica per al desenvolupament de la unitat d'execució corresponent a la unitat d'execució número 1 del sector PP-17, la qual ha sigut presentada per la mercantil Inurban, SA, mitjançat la instància de 3 de desembre de 1999, registrada amb el número 10.187. Aquesta alternativa està integrada per avantprojecte d'urbanització, conveni urbanístic i projecte de reparcel·lació. Si bé queda exclòs de la informació pública el document de reparcel·lació perquè no s'han esmenat les deficiències ressenyades per l'ajuntament i d'acord amb el que s'ha sol·licitat per la pròpia mercantil Inurban, SA, en el seu escrit d'11 de gener de 2000 amb el número de registre d'entrada 0128.
  
2. Remeteu un avís previ a la publicació de l'anunci d'informació pública, amb el mateix contingut de l'edicte d'informació pública, als qui consten al Cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers de informació pública cap persona es comprometera a presentar una alternativa tècnica substancialment distinta a la inicial i prestarà caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
4. Les alternatives tècniques es presentaran la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques es farà, en la següent data hàbil a la conclusió del termini per a presentar-les, a les oficines de la Secretaria d'aquest ajuntament situades al carrer Major, número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
7. Queda sense cap valor jurídic la documentació presentada per al mateix àmbit, i per la mateixa mercantil Inurban, SA, per mitjà de l'escrit de 13 d'agost de 1998, registrat amb el número 6.323, que es va sotmetre a informació per mitjà del Decret de l'Alcaldia número 1.941/1998, de 23 de novembre de 1998, i l'edicte de la qual es va inserir en el Diari Oficial de la Generalitat Valenciana de 20 de gener de 1999, número 3.416. Ja que com a resultat no es va aportar cap proposició juridicoeconòmica, i conseqüentment no es va seguir amb la tramitació de l'expedient, fins que el passat dia 3 desembre de 1999, amb el número 10.187, la mercantil promotora ha presentat una nova alternativa tècnica de la que s'interessa i per mitjà de la present es complimenta un nou tràmit d'informació pública.
  
Cosa que es fa pública als efectes establits en l'article 46.3 de la Llei Reguladora de l'Activitat Urbanística, on s'estableix que la informació pública de les alternatives tècniques s'anunciaran per mitjà d'edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'adverteix de la possibilitat de formular al·legacions, proposicions juridicoeconòmiques en competència i alternatives tècniques.